|  |  |
| --- | --- |
|  | ព្រះរាជាណាចក្រកម្ពុជា  ជាតិ សាសនា ព្រះមហាក្សត្រ |
|  |
| Be your side, by your hand |

|  |
| --- |
| *ឧបសម្ព័ន្ធ*1 *នៃកិច្ចសន្យាបង្កើតហ៊ីប៉ូតែក* |
| *រវាង* |
| ហួរ​ សារ៉ាក់  (*អ្នកបង្កើតហ៊ីប៉ូតែក*) |
| *និង* |
| ធនាគារវិនិយោគ និងអភិវឌ្ឍន៍កម្ពុជា ភីអិលស៊ី - ការិយាល័យ​ក​ណ្តា​ល  (*ម្ចាស់បំណុលហ៊ីប៉ូតែក*) |
| **កិច្ចសន្យាលេខៈ** 03/2018/HP/HO/ហួរ​ សារ៉ាក់  កាលបរិច្ឆេទ *៖ ................* |

​

បុព្វកថា

ក. ដោយហេតុថា ក្រុមហ៊ុន ធនាគារវិនិយោគ និង​អភិវឌ្ឍន៏កម្ពុជា ជាក្រុមហ៊ុនឯកជនទទួលខុសត្រូវមានកម្រិត ដែលបានចុះបញ្ជីស្របតាមច្បាប់នៃព្រះរាជាណាចក្រកម្ពុជា ក្រោមលេខ 1 មានអាស័យដ្ឋានចុះបញ្ជីស្ថិតនៅ លេខ ២៦៦, ផ្លូវលេខ ៥៩៨, សង្កាត់ភ្នំពេញថ្មី, ខ័ណ្ឌសែនសុខ, រាជធានីភ្នំពេញ តំណាងដោយល ឧកញ៉ា ថៃ ជាហួត (ដែលតទៅនេះហៅថា “**អ្នកខ្ចី**”) បានចុះកិច្ចសន្យាខ្ចីបរិភោគជាមួយធនាគារនៅថ្ងៃទី 01/01/1950 (ដែលតទៅនេះហៅថា “**កិច្ចសន្យាខ្ចីបរិភោគ**”) ។

ខ. ដោយហេតុថា ដូចដែលមានចែងនៅក្នុងកិច្ចសន្យានេះ អ្នកបង្កើតហ៊ីប៉ូតែកជាភាគីប្រាតិភោគនៃកិច្ចសន្យាខ្ចីបរិភោគបានចុះរវាងធនាគារ និងអ្នកខ្ចី និងជាម្ចាស់អចលនវត្ថុស្របច្បាប់ និងជាម្ចាស់តែម្នាក់គត់នៃអចលនវត្ថុ ដូចដែលមានរៀប រាប់នៅក្នុងប្រការ 2.1 នៃកិច្ចសន្យានេះ។ និង

គ. ដោយហេតុថា តាមរយៈកិច្ចសន្យាខ្ចីបរិភោគដែលបានចុះរវាងធនាគារ និងអ្នកខ្ចី ការដាក់ជាហ៊ីប៉ូតែកលំដាប់ទី​1 លើ​អចលនវត្ថុហ៊ីប៉ូតែក (ដែលតទៅនេះហៅថា “**ហ៊ីប៉ូតែក**”) ត្រូវបានតម្រូវឲ្យធ្វើឡើងដោយអ្នកបង្កើតហ៊ីប៉ូតែកទៅ​ឲ្យ​ម្ចាស់បំណុលហ៊ីប៉ូតែក ដើម្បីធានាការទូទាត់សងបំណុលរបស់អ្នកខ្ចីដែលជំពាក់ម្ចាស់បំណុលហ៊ីប៉ូតែក ស្របតាមកិច្ចសន្យាខ្ចី បរិភោគ។

# ភាគីទាំងពីរបានព្រមព្រៀងគ្នាដូចខាងក្រោមនេះ៖

1. និយមន័យ

លើកលែងតែបរិបទតម្រូវជាក់លាក់ផ្សេងពីនេះ ពាក្យ និងឃ្លាដូចខាងក្រោម ដែលប្រើប្រាស់ក្នុងកិច្ចសន្យានេះ ត្រូវមានន័យដែលបានកំណត់ចំពោះពាក្យនីមួយៗ ដូចខាងក្រោម ៖

|  |  |  |
| --- | --- | --- |
| ធនាគារ | ៖ | ធនាគារដូចមានពន្យល់នៅក្នុងកិច្ចសន្យានេះ។ |
| អ្នកខ្ចី | ៖ | អ្នកខ្ចីដូចមានពន្យល់ក្នុងកិច្ចសន្យានេះ។ |
| ករណីបំពានលក្ខខណ្ឌ | ៖ | ករណីបំពានលក្ខខណ្ឌទាំងឡាយដែលមានចែងនៅក្នុងកិច្ចសន្យាខ្ចីបរិភោគ និង/ឬករណីបំពានលក្ខខណ្ឌណាមួយនៅក្នុងការបំពេញកាតព្វកិច្ច ស្របតាមកិច្ចសន្យា​នេះ និង/ឬ ការធានាអះអាងដែលធ្វើឡើងដោយអ្នកបង្កើតហ៊ីប៉ូតែក មានភាពមិនត្រឹមត្រូវ ឬអាចមានភាពមិនត្រឹមត្រូវ។ |
| ឥណទាន | ៖ | ឥណទានដូចមានពន្យល់ក្នុងកិច្ចសន្យាខ្ចីបរិភោគ។ |
| ហ៊ីប៉ូតែក | ៖ | ហ៊ីប៉ូតែកលំដាប់ទី1 ដែលត្រូវបានបង្កើតឡើងដោយអ្នកបង្កើតហ៊ីប៉ូតែកជាមួយម្ចាស់​បំណុលហ៊ីប៉ូតែកលើអចលនវត្ថុហ៊ីប៉ូតែក ស្របតាមកិច្ចសន្យានេះ ដើម្បីជាប្រាតិភោគ ​សម្រាប់ធានាការទូទាត់សងបំណុលរបស់អ្នកខ្ចី ស្របតាមកិច្ចសន្យាខ្ចីបរិភោគ។ |
| បំណុល | ៖ | សំដៅលើបំណុល ដូចដែលមានពន្យល់ក្នុងកិច្ចសន្យាខ្ចីបរិភោគ។ |
| កិច្ចសន្យាខ្ចីបរិភោគ | ៖ | កិច្ចសន្យាខ្ចីបរិភោគ ដូចដែលមានពន្យល់នៅក្នុងកិច្ចសន្យានេះ។ |
| សំណុំឯកសារប្រាតិភោគ | ៖ | សំណុំឯកសារប្រាតិភោគ ដូចមានពន្យល់នៅក្នុងកិច្ចសន្យាខ្ចីបរិភោគ។ |
| ភាគីប្រាតិភោគ | ៖ | ភាគីប្រាតិភោគ ដូចមានពន្យល់នៅក្នុងកិច្ចសន្យាខ្ចីបរិភោគ។ និង |
| ប័ណ្ណកម្មសិទ្ធិ | ៖ | ប័ណ្ណកម្មសិទ្ធិដូចមានរៀបរាប់នៅក្នុងប្រការ2.1 នៃកិច្ចសន្យានេះដែលចេញដោយអាជ្ញាធរ មានសមត្ថកិច្ចនៃព្រះរាជាណាចក្រកម្ពុជា សម្រាប់បញ្ជាក់ថាអ្នកបង្កើតហ៊ីប៉ូតែកជា កម្មសិទ្ធិករស្របច្បាប់លើអចលនវត្ថុហ៊ីប៉ូតែក។ |

1. ហ៊ីប៉ូតែក
   1. ដោយយោងតាមប្រការ2 (ប្រាតិភោគ) នៃកិច្ចសន្យាខ្ចីបរិភោគអ្នកបង្កើតហ៊ីប៉ូតែកផ្ដល់ការដាក់ជាហ៊ីប៉ូតែក លើ​អចលនវត្ថុហ៊ីប៉ូតែកដូចខាងក្រោម ដើម្បីជាប្រយោជន៍របស់ម្ចាស់បំណុលហ៊ីប៉ូតែក (តទៅនេះហៅថា​ “**អចលនវត្ថុហ៊ីប៉ូតែក**)”៖

|  |  |  |  |  |  |
| --- | --- | --- | --- | --- | --- |
| **ល.រ** | **លេខប៉ាក់** | **លេខចំណងជើង** | **ភាពជាម្ចាស់** | **ទំហំ (ម2)** | **ទីតាំង** |
| 1 | 2 | 2 | 2 | 2 | ហួរ​ សារ៉ាក់ |

* 1. ភាគីទាំងអស់បានយល់ និងព្រមព្រៀងគ្នាថា ដោយស្របទៅតាមបញ្ញត្ដិ និងលក្ខខណ្ឌនៃកិច្ចសន្យាខ្ចីបរិភោគ ហ៊ីប៉ូតែកត្រូវធានាការទូទាត់បំណុល ដែលមានជាអាទិ៍ដូចជា **រយៈពេលមធ្យម/វែង** ក្នុងចំនួន 1.00 USD (មូយ ដុល្លារអាមេរិក គត់)​ និង ការប្រាក់,ប្រាក់ពីន័យ, សំណងការខូចខាត ព្រមទាំងទឹកប្រាក់ផ្សេងទៀតដែលជំពាក់ដោយអ្នកខ្ចីចំពោះម្ចាស់បំណុលហ៊ីប៉ូតែកនៅគ្រប់ពេល និង/ឬពេលណាមួយនាអនាគត ដូចដែលមានចែងនៅក្នុង និងក្នុង​រយៈពេលនៃកិច្ចសន្យាខ្ចីបរិភោគដោយរួមបញ្ចូលទាំងរាល់ការកែប្រែ ឬការបន្ថែមលើ​កិច្ចសន្យាខ្ចីបរិភោគ។

1. ការចុះបញ្ជីអំពីការបង្កើតហ៊ីប៉ូតែក និងការចុះបញ្ជីអំពីការលុបការចុះបញ្ជីអំពីហ៊ីប៉ូតែក
   1. ម្ចាស់បំណុលហ៊ីប៉ូតែកជាអ្នកទទួលបន្ទុកលើដំណើរការនៃការចុះបញ្ជីហ៊ីប៉ូតែកលើប័ណ្ណកម្មសិទ្ធិត្រឹមត្រូវ ស្របតាមច្បាប់ បទបញ្ជាជាធរមាន និងការអនុវត្ដផ្នែករដ្ឋបាល​​នៃព្រះរាជាណាចក្រកម្ពុជា។
   2. បន្ទាប់ពីការទូទាត់សងគ្រប់ចំនួន និងទាំងស្រុងនូវបំណុល និងកាតព្វកិច្ចផ្សេងទៀត ស្របតាមកិច្ចសន្យាខ្ចី-បរិភោគ និងកិច្ចសន្យានេះ ហ៊ីប៉ូតែកត្រូវបានដោះបន្ទុកដោយស្របតាមច្បាប់ និងបទបញ្ញត្ដិជាធរមាន និងការ អនុវត្ដផ្នែករដ្ឋបាលនៃព្រះរាជាណាចក្រកម្ពុជា លើកលែងតែមានការព្រមព្រៀងជាលាយលក្ខណ៍អក្សរផ្សេង​ពីនេះដោយភាគីទាំងពីរ។
   3. ភាគីបានព្រមព្រៀង និងប្រកាសថា ហ៊ីប៉ូតែកមិនត្រូវបានដោះបន្ទុកឡើយ លើកលែងតែធនាគារយល់ព្រមផ្សេងពីនេះ ប្រសិនបើប្រាក់ជំពាក់ដូចខាងក្រោមមិនទាន់បានសង ឬទូទាត់គ្រប់ចំនួនទៅធនាគារ៖

ក. រាល់បំណុលរបស់អ្នកខ្ចីដែលមានចែងក្នុងកិច្ចសន្យាខ្ចីបរិភោគ និង/ឬសំណុំឯកសារប្រាតិភោគ។

ខ. ទឹកប្រាក់ទាំងអស់ដែលអ្នកខ្ចី និង/ឬភាគីប្រាតិភោគជំពាក់ធនាគារស្របតាមគណនីណាមួយរបស់អ្នកខ្ចី ឬរបស់អ្នកបង្កើតហ៊ីប៉ូតែក ឬតាមឯកសារណាមួយក៏ដោយ ទោះបីជាអ្នកខ្ចី ឬអ្នកបង្កើតហ៊ីប៉ូតែកជាអ្នកខ្ចី អ្នកបង្កើតហ៊ីប៉ូតែក អ្នកធានា អនុប្បទាយី ឬផ្សេងពីនេះចំពោះធនាគារ ឬទោះបីជាចំនួនទឹកប្រាក់ដែលដល់កាលកំណត់ត្រូវសង និងនៅជំពាក់ធនាគារដោយអ្នកខ្ចី និង/ឬអ្នកបង្កើតហ៊ីប៉ូតែកមាន ឬគ្មានប្រាតិភោគក៏ដោយ។

* 1. អ្នកបង្កើតហ៊ីប៉ូតែកយល់ព្រមទូទាត់នូវពន្ធទាំងឡាយ រួមមានពន្ធលើអចលនវត្ថុ ការវាយតំលៃ សោហ៊ុយ​​​​​​​​​​ ថ្លៃ​សេវា និងចំណាយ រួមបញ្ចូលទាំងថ្លៃសេវាកម្មច្បាប់ ដែលអាចកើតមានទាក់ទងនឹងការរៀបចំ និងការអនុវត្ដកិច្ចសន្យានេះ រួមបញ្ចូលទាំងការដាក់បន្ទុក និងការដោះបន្ទុកហ៊ីប៉ូតែកលើអចលនវត្ថុហ៊ីប៉ូតែក។

1. ការធានាអះអាង និងការសន្យារបស់អ្នកបង្កើតហ៊ីប៉ូតែក

អ្នកបង្កើតហ៊ីប៉ូតែក ធ្វើការធានាអះអាង និងយល់ព្រមជាមួយម្ចាស់បំណុលហ៊ីប៉ូតែកថា៖

* 1. អចលនវត្ថុហ៊ីប៉ូតែកជាកម្មសិទ្ធិស្របច្បាប់របស់អ្នកបង្កើតហ៊ីប៉ូតែក និងមិនជាប់ពាក់ព័ន្ធទៅនឹងការដាក់ហ៊ីប៉ូតែក បញ្ចាំ ការជួល ឬបន្ទុកណាមួយផ្សេងពីអ្វីដែលបានផ្ដល់ព័ត៌មានដល់ម្ចាស់បំណុលហ៊ីប៉ូតែករួចប្រសិនបើមាន ហើយ​និងមិនមានពាក់ព័ន្ធដោយផ្ទាល់ ឬដោយប្រយាលទៅនឹងជម្លោះ ឬវិវាទនៅតុលាការឡើយ។
  2. រាល់ពត៌មានដែលមានទំនាក់ទំនងនឹងកិច្ចសន្យានេះ ហើយដែលផ្តល់ដោយអ្នកបង្កើតហ៊ីប៉ូតែកដល់ម្ចាស់បំណុល ហ៊ីប៉ូតែកមិនមានពត៌មានក្លែងក្លាយឡើយ។
  3. អ្នកបង្កើតហ៊ីប៉ូតែកយល់ព្រមដោយស្ម័គ្រចិត្ត និងដោយច្បាស់លាស់ចំពោះបញ្ញត្តិ និងលក្ខខណ្ឌនៃកិច្ចសន្យានេះ និងអនុវត្តយ៉ាងត្រឹមត្រូវ ស្របតាមបញ្ញត្តិ និងលក្ខខណ្ឌនៃកិច្ចសន្យានេះ។
  4. ទោះបីជាមានបញ្ញត្ដិណាមួយនៅក្នុងកិច្ចសន្យានេះដែលចែងផ្ទុយពីនេះ នៅក្នុងរយៈពេលនៃកិច្ចសន្យាខ្ចីបរិភោគ និង កិច្ចសន្យានេះ អ្នកបង្កើតហ៊ីប៉ូតែកត្រូវយល់ព្រមដោយ​ច្បាស់​លាស់ និងជាក់លាក់ថាមិនត្រូវបង្កើតការធានា ការបញ្ចាំ សិទ្ធិឃាត់ទុក ការដាក់បន្ទុក ការផ្ទេរសិទ្ធិ និងសិទ្ធិប្រាតិភោគណាមួយមានជាអាទិ៍ដូចជាហ៊ីប៉ូតែកលើអចលនវត្ថុហ៊ីប៉ូតែក ដោយគ្មានការយល់ព្រមជាលាយ​លក្ខណ៍​អក្សរជាមុនពីម្ចាស់បំណុលហ៊ីប៉ូតែកឡើយ។
  5. ហ៊ីប៉ូតែកនេះត្រូវបន្ថែមលើ និងមិនត្រូវប៉ះពាល់ ឬទទួលរងការប៉ះពាល់ណាមួយដោយការធានា ការដាក់បញ្ចាំ សិទ្ធិឃាត់ទុក សិទ្ធិទូទាត់ការដាក់បន្ទុក ការប្រគល់សិទ្ធិ និងសិទ្ធិប្រាតិភោគផ្សេងទៀតនាពេលណាមួយដែលអ្នកខ្ចី និង/ឬភាគីប្រាតិភោគបានផ្ដល់ដល់ម្ចាស់បំណុលហ៊ីប៉ូតែកជាប្រាតិភោគទាក់ទងនឹងបំណុលរបស់អ្នកខ្ចី។
  6. នៅក្នុងរយៈពេលនៃកិច្ចសន្យានេះ និងអនុលោមតាមបញ្ញត្ដិ និងលក្ខខណ្ឌនៃកិច្ចសន្យាខ្ចីបរិភោគ អ្នកបង្កើត ហ៊ីប៉ូតែកមិនមានសិទ្ធិក្នុងការលក់ ដោះដូរ ផ្ទេរ ឬធ្វើការចាត់ចែងផ្សេងទៀតលើអចលនវត្ថុហ៊ីប៉ូតែក ឬធ្វើការកម្ទេចចោល ឬកែប្រែខាងផ្នែកសម្ភារៈដែលប៉ះពាល់ដល់ស្ថានភាពនៃអចលនវត្ថុហ៊ីប៉ូតែក ដូចដែលមាននាពេលចុះហត្ថលេខាលើកិច្ចសន្យានេះ លើកលែងតែមានការយល់ព្រមជាលាយ​លក្ខណ៍​អក្សរជាមុនពីម្ចាស់បំណុល ហ៊ីប៉ូតែក។
  7. អ្នកបង្កើតហ៊ីប៉ូតែកត្រូវធ្វើ ឬអនុញ្ញាតឲ្យធ្វើសកម្មភាពមួយចំនួនដែលតម្រូវដោយម្ចាស់បំណុលហ៊ីប៉ូតែកនៅពេលណាមួយ ដែលចាំបាច់សម្រាប់ការអនុវត្ដសិទ្ធិរបស់ម្ចាស់បំណុលហ៊ីប៉ូតែក។
  8. អ្នកបង្កើតហ៊ីប៉ូតែក អនុញ្ញាតឲ្យម្ចាស់បំណុលហ៊ីប៉ូតែកចូលត្រួតពិនិត្យអចលនវត្ថុហ៊ីប៉ូតែក នៅក្នុងពេលវេលាសមរម្យមួយ។
  9. អ្នកបង្កើតហ៊ីប៉ូតែកមានសិទ្ធិ និងអំណាចក្នុងការចុះហត្ថលេខា និងការអនុវត្ដកិច្ចសន្យានេះ។ ការចុះហត្ថលេខា និងការបំពេញ និងការអនុវត្ដកិច្ចសន្យានេះដោយអ្នកបង្កើតហ៊ីប៉ូតែកមិនត្រូវចាត់ទុកជាការរំលោភ​បំពានលើសិទ្ធិស្របច្បាប់ណាមួយរបស់អ្នកបង្កើតហ៊ីប៉ូតែកដែលកំណត់ដោយច្បាប់ឬវិធានជាធរមាននៅក្នុងព្រះរាជាណាចក្រកម្ពុជា និង/ឬដោយកិច្ចព្រមព្រៀងណាមួយដែលអ្នកបង្កើតហ៊ីប៉ូតែកជាភាគីឡើយ ហើយអ្នកបង្កើត​ហ៊ីប៉ូតែកព្រមព្រៀងដោយជាក់លាក់ មិនអាចកែប្រែ និងដោយឥតលក្ខខណ្ឌ លះបង់នូវសិទ្ធិរបស់ខ្លួនក្នុងការជំទាស់ទៅនឹងសុពលភាព និងភាពដែលអាចអនុវត្ដបាននៃកិច្ចសន្យានេះ និង/ឬកិច្ចសន្យាខ្ចីបរិភោគ។
  10. អ្នកបង្កើតហ៊ីប៉ូតែក មិនអាចបង្កើតសិទ្ធជួលអចិន្ត្រៃយ៍លើអចលនទ្រព្យហ៊ីប៉ូតែកដោយគ្មានការអនុញ្ញាតពីភាគីម្ចាស់បំណុលហ៊ីប៉ូតែកនោះទេ ។

1. ការថែរក្សាអចលនវត្ថុហ៊ីប៉ូតែក
   1. អ្នកបង្កើតហ៊ីប៉ូតែកត្រូវទទួលខុសត្រូវលើសោហ៊ុយ និងចំណាយទាំងអស់សម្រាប់ការថែរក្សា និងជួសជុលអចលនវត្ថុ​ហ៊ីប៉ូតែក ដើម្បីការពារ និង/ឬរក្សានូវតម្លៃរបស់វា។
   2. អ្នកបង្កើតហ៊ីប៉ូតែកត្រូវជូនដំណឹងជាលាយលក្ខណ៍អក្សរជាបន្ទាន់ទៅម្ចាស់បំណុលហ៊ីប៉ូតែក ចាប់ពីពេលដែលអ្នកបង្កើតហ៊ីប៉ូតែកបានដឹងថាប្រការណាមួយខាងក្រោមកើតឡើង ឬអាចកើតឡើង៖

ក. អចលនវត្ថុហ៊ីប៉ូតែកធ្លាក់តម្លៃគួរឱ្យកត់សម្គាល់។

ខ. រាល់ការជូនដំណឹង ឬដីកា (មានជាអាទិ៍ដូចជាការជូនដំណឹង ឬសេចក្ដីសម្រេចតុលាការ ឬស្ថាប័នរដ្ឋ) ដែលអ្នកបង្កើតហ៊ីប៉ូតែកបានទទួល ហើយដែលអាចប៉ះពាល់ទៅលើអចលនវត្ថុហ៊ីប៉ូតែក។

គ. រាល់ការខូតខាតដែលកើតមានទ្បើងលើអចលនវត្ថុហ៊ីប៉ូតែក។

ឃ. អ្នកបង្កើតហ៊ីប៉ូតែកមានសិទ្ធិទាមទារ ឬទទួលបានការសងជម្ងឺចិត្ដ ដោយផ្ទាល់ ឬប្រយោល ឬពាក់ព័ន្ធ ឬមាន​ទំនាក់ទំនងជាមួយនឹងអចលនវត្ថុហ៊ីប៉ូតែក។

ង. ព្រឹត្តិហេតុ ឬកាលៈទេសៈណាមួយដែលប៉ះពាល់ដល់សិទ្ធិរបស់ម្ចាស់បំណុលហ៊ីប៉ូតែក ដែលមាននៅក្នុង កិច្ចសន្យា​នេះ ។

1. ការធានារ៉ាប់រង

**ក្នុងរយៈពេលនៃកិច្ចសន្យានេះ អ្នកបង្កើតហ៊ីប៉ូតែកត្រូវទិញការធានារ៉ាប់រងលើអចលនវត្ថុហ៊ីប៉ូតែក ដោយប្រើប្រាស់ ចំណាយផ្ទាល់ខ្លួន ប្រឆាំងនឹងការបាត់បង់ ឬព្យសនកម្ម ដោយសារអគ្គីភ័យ ឬហានិភ័យផ្សេងទៀតតាមការតម្រូវរបស់ម្ចាស់បំណុលហ៊ីប៉ូតែករហូតពេញតម្លៃដែលអាចធានាបាន ដូចកំណត់ដោយក្រុមហ៊ុនធានារ៉ាប់រងដែលជ្រើសរើសដោយម្ចាស់បំណុលហ៊ីប៉ូតែក។ ច្បាប់ដើមនៃប័ណ្ណសន្យារ៉ាប់រងអគ្គិភ័យ ត្រូវប្រគល់ដោយអ្នកបង្កើតហ៊ីប៉ូតែកទៅម្ចាស់បំណុលហ៊ីប៉ូតែក។ ម្ចាស់បំណុលហ៊ីប៉ូតែកអាចតម្រូវឲ្យអ្នកបង្កើតហ៊ីប៉ូតែកតម្លើងចំនួនត្រូវធានារ៉ាប់រងនៅពេលណាមួយ។ អ្នកបង្កើតហ៊ីប៉ូតែកត្រូវធានាថាធនាគារត្រូវបានកំណត់ជាម្ចាស់បំណុលហ៊ីប៉ូតែក ឬជាអ្នកទទួលផលនៃប័ណ្ណសន្យារ៉ាប់រង និងថាប័ណ្ណសន្យារ៉ាប់រង មិនអាចត្រូវបានចាត់ទុកជាមោឃៈ ដោយគ្មានការយល់ព្រមជាលាយលក្ខណ៍អក្សរជាមុនពីម្ចាស់បំណុលហ៊ីប៉ូតែកឡើយ។**

1. ការបំពានលក្ខខណ្ឌ

ក្នុងករណីដែលមានការបំពានលក្ខខណ្ឌកើតឡើង កិច្ចសន្យានេះអាចត្រូវអនុវត្ដភ្លាម ហើយម្ចាស់បំណុលហ៊ីប៉ូតែកអាចអនុវត្ដហ៊ីប៉ូតែកតាមឆន្ទានុសិទ្ធិរបស់ខ្លួន ស្របតាមច្បាប់ និងបទបញ្ញត្ដិជាធរមាន។ ក្នុងករណីនេះ អ្នកបង្កើត​ហ៊ីប៉ូតែកព្រមព្រៀងថាខ្លួនយល់ព្រមទទួលយកការអនុវត្ត​ដោយបង្ខំ​ភ្លាម​ទៅលើ​អចលនវត្ថុហ៊ីប៉ូតែក ស្រប​ទៅ​តាម​ក្រម​នីតិវិធី​ រដ្ឋប្បវេណី​និងច្បាប់ និងបទដ្ឋានផ្សេងទៀត​ជាធរមាននៃព្រះរាជាណាចក្រកម្ពុជា។

1. សំណងការខូចខាត
   1. រាល់ថ្លៃសេវា និងចំណាយ រួមបញ្ចូលទាំងថ្លៃសេវាកម្មច្បាប់ និងការទទួលខុសត្រូវ និងចំនួនទឹកប្រាក់ដែលបានបង់ ឬដែលកើតមានចំពោះម្ចាស់បំណុលហ៊ីប៉ូតែកដែលទាក់ទងទៅនឹងការរៀបចំ និងការអនុវត្ដកិច្ចសន្យានេះ ត្រូវទាមទារមកវិញជាបំណុលរបស់អ្នកបង្កើតហ៊ីប៉ូតែកដែលត្រូវដល់ពេលសង តាមការទាមទាររបស់ម្ចាស់បំណុល ហ៊ីប៉ូតែក និងត្រូវបង្កើតការប្រាក់ស្របទៅតាមកិច្ចសន្យាខ្ចីបរិភោគហើយថ្លៃសេវា និងចំណាយ និងការទទួលខុសត្រូវទាំងនោះត្រូវធានាដោយអចលនវត្ថុហ៊ីប៉ូតែក ស្របតាមកិច្ចសន្យានេះ។
   2. រាល់ចំនួនទឹកប្រាក់ដែលត្រូវបានទូទាត់ដោយអ្នកបង្កើតហ៊ីប៉ូតែក ដែលស្របតាមកិច្ចសន្យានេះត្រូវបានធ្វើដោយពេញលេញ​ដោយគ្មានការកាត់កង ឬការដកទុកណាមួយឡើយ។
2. ការផ្ដល់ព័ត៌មាន

អ្នកបង្កើតហ៊ីប៉ូតែកអនុញ្ញាតឲ្យម្ចាស់បំណុលហ៊ីប៉ូតែកមានសិទ្ធិផ្ដល់គ្រប់ពេល និងនៅពេលណាមួយនាពេលអនាគតនូវព័ត៌មានដែលពាក់ព័ន្ធជាមួយអ្នកបង្កើតហ៊ីប៉ូតែក និង/ឬកិច្ចសន្យានេះទៅដល់ក្រុមហ៊ុនបុត្តសម្ព័ន្ធ និងមន្ដ្រី អភិបាល និយោជិត ភ្នាក់ងារ និង/ឬអ្នកផ្ដល់យោបល់របស់ធនាគារ។ ទោះបីជាយ៉ាងនេះក៏ដោយ ការអនុញ្ញាតនេះមិនត្រូវប៉ះពាល់ទៅដល់កាតព្វកិច្ចណាមួយរបស់ម្ចាស់បំណុលហ៊ីប៉ូតែក ដើម្បីផ្ដល់ព័ត៌មាន ដែលដាក់កំហិតដោយច្បាប់ ឬនិយ័តករដែលគ្រប់គ្រងម្ចាស់បំណុលហ៊ីប៉ូតែក។

1. ការជូនដំណឹង

រាល់ការជូនដំណឹង ការទាមទារ ឬការទាក់ទងគ្នាដទៃទៀតដែលតម្រូវ ឬអនុញ្ញាតឱ្យផ្ដល់ ឬធ្វើស្របតាមកិច្ចសន្យានេះ ត្រូវធ្វើជាលាយលក្ខណ៍អក្សរ ហើយផ្ដល់ដោយផ្ទាល់ដៃ និង/ឬបញ្ជូនតាមអ្នករត់សំបុត្រ និង/ឬតាមលិខិតអនុសិដ្ឋ និង/ឬតាមទូរសារទៅអ្នកទទួលតាមអាសយដ្ឋាន ឬលេខទូរសារដូចមានកំណត់ក្នុងកិច្ចសន្យានេះ (ឬតាមអាសយដ្ឋាន ឬលេខទូរសារផ្សេងទៀតដែលភាគីពាក់ព័ន្ធបានជូនដំណឹងជាបន្ដបន្ទាប់ដល់ភាគីផ្សេងទៀត)។ ការជូនដំណឹង ការទាមទារ ឬការទាក់ទងគ្នាណាមួយត្រូវចាត់ទុកថាបានផ្ញើត្រឹមត្រូវ (ក) ប្រសិនបើបញ្ជូនដោយផ្ទាល់ដៃ ឬនៅពេលផ្ញើទៅអាសយ- ដ្ឋាន ចុងក្រោយដែលដឹង ប្រសិនបើផ្ញើតាមអ្នករត់សំបុត្រ (ខ) នៅពេលដែលម៉ាស៊ីនទូរសាររបស់អ្នកផ្ញើចេញជារបាយការណ៍ បញ្ជាក់ថា ការបញ្ជូនធ្វើឡើងដោយជោគជ័យបន្ទាប់ពីការបញ្ជូនចប់ភ្លាម ប្រសិនបើផ្ដល់ ឬផ្ញើតាមទូរសារ និង (គ) 3 (បី) ថ្ងៃនៃថ្ងៃធ្វើការ បន្ទាប់ពីការផ្ញើប្រសិនបើផ្ញើតាមប្រៃសណីយ៍។

រាល់ការជូនដំណឹង ឬការទាក់ទងគ្នា ឬពាក់ព័ន្ធនឹងកិច្ចសន្យានេះ ត្រូវធ្វើឡើងជាភាសាអង់គ្លេស ឬជាភាសាខ្មែ​រ។

1. បញ្ញត្ដិផ្សេងៗ
   1. កិច្ចសន្យាទាំងមូល

កិច្ចសន្យានេះ (រួមទាំងឧបសម្ព័ន្ធទាំងអស់) បង្កើតបានជាការព្រមព្រៀង និងការយល់ដឹងទាំងមូលរវាងភាគីទាំងអស់ ទាក់់ទងនឹងកម្មវត្ថុនៃកិច្ចសន្យានេះ និងត្រូវជំនួស និងកែប្រែការព្រមព្រៀង ការសន្យា ឬការអះអាងពីមុន​ៗ​ទាក់ទងនឹងកម្មវត្ថុនោះ។

* 1. វិសោធនកម្ម

ការកែប្រែលើកិច្ចសន្យានេះមិនអាចចូលជាធរមានបានទេ ប្រសិនបើវាមិនត្រូវបានធ្វើឡើងជាលាយលក្ខណ៍អក្សរ និងចុះហត្ថលេខាដោយគូភាគីនៃកិច្ចសន្យានេះ។

* 1. ការប្រគល់សិទ្ធិ

គ្មានកិច្ចសន្យា ឬសិទ្ធិ ឬកាតព្វកិច្ចដែលកើតក្នុងនេះត្រូវប្រគល់ដោយភាគីណាមួយ ដោយគ្មានការព្រមព្រៀងជាលាយលក្ខណ៍​អក្សរជាមុនពីភាគីម្ខាងទៀតនោះទេ។

* 1. ស្វ័យភាពនៃបញ្ញត្ដិ

បើសិនជាអាចធ្វើបាន រាល់បញ្ញត្ដិនានានៃកិច្ចសន្យានេះត្រូវបកស្រាយទៅតាមលទ្ធភាពដែលអាចឲ្យវាមាន ​​​​​​​​សុពលភាព និងប្រសិទ្ធិភាពស្របតាមបញ្ញត្ដិច្បាប់ដែលមានជាធរមាន។ ក៏ប៉ុន្ដែ ក្នុងករណីដែលបញ្ញត្ដិណាមួយនៃកិច្ចសន្យានេះមិនអាចដាក់ឲ្យអនុវត្ដបាន ឬគ្មានសុពលភាពស្របតាមច្បាប់ជាធរមាន ភាពមិនអាចអនុវត្តបាន ឬអសុពលភាពនៃបញ្ញត្ដិនោះមិនប៉ះពាល់ដល់បញ្ញត្ដិដទៃទៀតនៃកិច្ចសន្យានេះឡើយ ហើយបញ្ញត្ដិដទៃទៀតនៅតែបន្ដអនុវត្ដ និងមានសុពលភាពពេញលេញរវាងគូភាគីនៃកិច្ចសន្យានេះ។

* 1. ច្បាប់ ការដោះស្រាយជម្លោះ និងយុត្តាធិការ

ក. កិច្ចសន្យានេះ ត្រូវបានគ្រប់គ្រង និងបកស្រាយស្របតាមច្បាប់នៃព្រះរាជាណាចក្រកម្ពុជា។

ខ. ភាគីទាំងអស់ខំប្រឹងប្រែងដោះស្រាយការខ្វែងគំនិត ឬភាពមិនចុះសម្រុងគ្នា ទាក់ទងនឹងការបកស្រាយ និងការអនុវត្ដនៃកិច្ចសន្យានេះ ដោយភាពយោគយល់គ្នា និងក្រៅផ្លូវតុលាការ។ ក្នុងករណីដែលភាគីមិនអាចឈានទៅដល់ដំណោះស្រាយក្រៅផ្លូវតុលាការបានជម្លោះនឹងត្រូវបញ្ជូនទៅតុលាការមានសមត្ថកិច្ច​​នៃព្រះរាជាណាចក្រកម្ពុជា។

**ដើម្បីជាសក្ខីភាពចំពោះមុខច្បាប់ គូភាគីបានអាន និងស្តាប់ខ្លឹមសារទាំងស្រុងនៃឧបសម្ពន្ធ័នេះ ហើយ​យល់ព្រមចុះហត្ថលេខាអនុវត្តតាមឧបសម្ពន្ធ័នេះនៅកាលបរិច្ឆេទដែលបានកំណត់ខាងលើ។**

|  |  |  |
| --- | --- | --- |
| **ភាគីអ្នកដែលបង្កើតហ៊ីប៉ូតែក**  (ស្នាមមេដៃនិងឈ្មោះ)  ហួរ​ សារ៉ាក់ | **ភាគីអ្នកខ្ចី**  (ហត្ថលេខាត្រានិងឈ្មោះ)  ឧកញ៉ា ថៃ ជាហួត | **ភាគីម្ចាស់បំណុលហ៊ីប៉ូតែក(រួម)**  (ហត្ថលេខាត្រានិងឈ្មោះ)  ហួរ សារ៉ាក់ |