ព្រះរាជាណាចក្រកម្ពុជា

ជាតិសាសនាព្រះមហាក្សត្រ

កិច្ចសន្យាប្រាតិភោគដោយអនុប្បទាន

កិច្ចសន្យាលេខៈ [ContractNo]

កិច្ចសន្យាប្រាតិភោគដោយអនុប្បទាន**“កិច្ចសន្យាប្រាតិភោគ”**ត្រូវបានធ្វើឡើងនៅថ្ងៃទី……../……./…… រវាងគូភាគីដូចខាងក្រោម ៖

ភាគីអ្នកបង្កើតសិទ្ធិប្រាតិភោគដោយអនុប្បទាន ៖

[SecurityCreator]

ភាគីអ្នកខ្ចី៖

[​CompanyName]

* ចុះបញ្ជីពាណិជ្ជកម្មៈលេខ [ComNumber] ចុះថ្ងៃទី[ComDate]។
* អាសយដ្ឋាន ៖ ផ្ទះ [ComAddr] ព្រះរាជាណាចក្រកម្ពុជា។
* ទូរសព្ទទំនាក់ទំនងៈ [ComPhone]
* តំណាងដោយៈ [ComDirector] តំណែងៈ [ComPosition]

(ចាប់ពីពេលនេះតទៅត្រូវបានហៅថា**“អ្នកខ្ចី”**)។

ភាគីម្ចាស់សិទ្ធិប្រាតិភោគដោយអនុប្បទាន៖ធនាគារវិនិយោគនិងអភិវឌ្ឍន៍កម្ពុជាភីអិលស៊ី - [Branch]

*-* អាជ្ងាប័ណ្ណធនាគារលេខ៖ [BrLicense]

- ចុះបញ្ជីពាណិជ្ជកម្មលេខ៖ [BrNumber]

- អាសយដ្ឋាន ៖ [BrAddr] ព្រះរាជាណាចក្រកម្ពុជា។

- លេខទូរស័ព្ទ ៖ [BrPhone] ទូរសារ ៖ [BrFax]

- Website: [www.bidc.com.kh](http://www.bidc.com.kh) Email: info@bidc.com.kh

- តំណាងដោយ ៖ **[BrDirector]** តំណែង ៖ [BrPosition]

(ធនាគារវិនិយោគនិងអភិវឌ្ឍន៍កម្ពុជាភីអិលស៊ីចាប់ពីពេលនេះទៅត្រូវបានហៅថា“**ម្ចាស់សិទ្ធិ​ប្រាតិ​ភោគ​​ដោយអនុប្បទាន**ឬ“**ធនាគារ**”ឬ“**BIDC**”) ។

**អ្នកបង្កើតសិទ្ធិប្រាតិភោគដោយអនុប្បទានអ្នកខ្ចីម្ចាស់សិទ្ធិប្រាតិភោគដោយអនុប្បទានហៅដាច់ពីគ្នាថា“ភាគី”និង​ហៅ​រួម​គ្នា​ថា“គូភាគី”។**

មូលដ្ឋានបង្កើតកិច្ចសន្យា

រាល់ទំនាក់ទំនងទាំងអស់នៅក្នុងកិច្ចសន្យានេះស្ថិតក្រោមបទប្បញ្ញត្ដិនិងច្បាប់ព្រមទាំង​ឯក​សារផ្សេងៗទៀតដូចខាងក្រោម ៖

**១.** ច្បាប់ដូចខាងក្រោម ៖

ក. ច្បាប់ស្ដីពីគ្រឹះស្ថានធនាគារនិងហិរញ្ញវត្ថុចុះថ្ងៃទី១៨ ខែវិច្ឆិកា ឆ្នាំ១៩៩៩

ខ. ច្បាប់ស្ដីពីការអនុវត្ដក្រមរដ្ឋប្បវេណីប្រកាសឲ្យប្រើថ្ងៃទី៣១ ខែឧសភា ឆ្នាំ២០១១

គ. ក្រមរដ្ឋប្បវេណីថ្មីប្រកាសឲ្យប្រើថ្ងៃទី៨ ខែធ្នូ ឆ្នាំ២០០៧

ឃ. ច្បាប់ស្តីពីប្រតិបត្តិការដែល​មាន​កិច្ចធានា​ ចុះថ្ងៃទី២៤ខែឧសភា​ឆ្នាំ២០០៧

ង. ច្បាប់ពាក់ព័ន្ធផ្សេងៗទៀត ។

**២.** កំណត់ហេតុវាយតម្លៃវត្ថុដែលជា​កម្ម​វត្ថុ​នៃសិទ្ធិ​ប្រាតិភោគដោយ​អនុប្បទាន​ ចុះថ្ងៃទី……../…….../………របស់ធនាគារវិនិយោគនិង​អភិវឌ្ឍន៍កម្ពុជាភីអិលស៊ី ។

**៣.** ផ្អែកតាមកិច្ចសន្យាដែលត្រូវបានចុះហត្ថលេខារវាងអ្នកខ្ចីប្រាក់ជាមួយធនាគារ​​​ស្ថិតនៅក្រោម​លក្ខខណ្ឌ​​ដែលធនាគារសន្យាថា​នឹង​ផ្ដល់​ប្រាក់​កម្ចីទៅ​ឲ្យអ្នកខ្ចី។

**៤.** [CompanyName]ជាអ្នកខ្ចីនិងធនាគារវិនិយោគនិងអភិវឌ្ឍន៍កម្ពុជា(BIDC)ជាអ្នកឲ្យខ្ចីបាន​ចុះ​ហត្ថលេខា​លើកិច្ចសន្យាឥណទានរយៈពេលខ្លីលេខ[CreditContract]ចុះថ្ងៃទី[CreditContractDate]និងឯកសារ​ដទៃទៀតដែលចុះហត្ថលេខារវាងធនាគារ​វិនិយោគនិងអភិវឌ្ឍន៍កម្ពុជាជា​មួយ​នឹង​ក្រុមហ៊ុន/លោក-លោកស្រី[CompanyName] និង​រាល់កាតព្វកិច្ចដែលកើតចេញពីកម្ចីប្រាក់​របស់អ្នកខ្ចីចំពោះធនាគារ។

**៥.** ដើម្បីការធានាកាតព្វកិច្ចរបស់អ្នកខ្ចីក្នុងការអនុវត្តត្រឹមត្រូវតាមកាលកំណត់និងគ្រប់គ្រាន់​ចំពោះ​​​​ធនាគារអ្នក​បង្កើតសិទ្ធិប្រាតិភោគដោយអនុប្បទានសន្យាបង្កើតប្រាតិភោគលើទ្រព្យ​ដែល​មាន​ក្នុង​ឧបសម្ព័ន្ធ​ទី១ដែលជា​កម្មសិទ្ធិស្របច្បាប់របស់ខ្លួនជាមួយធនាគារ។

ហេតុដូចនេះគូភាគីបានព្រមព្រៀងគ្នាដូចខាងក្រោម ៖

ប្រការ ១.- កាតព្វកិច្ចត្រូវបានធានា

**១.** អ្នកបង្កើតសិទ្ធិប្រាតិភោគដោយអនុប្បទានយល់ព្រមបង្កើតប្រាតិភោគដោយអនុប្បទាន​លើ​ទ្រព្យ​ដែល​ជា​កម្ម​សិទ្ធិ​របស់ខ្លួនជាមួយ​ធនាគារ ។​

**២.** ទំហំនៃសិទ្ធិលើ​បំណុល​ដែល​ត្រូវ​បានធានាៈ

អ្នកបង្កើតសិទ្ធិប្រាតិភោគដោយអនុប្បទានត្រូវ​ធានា​​គ្រប់កាតព្វកិច្ចទាំងអស់ដែលកើតឡើង​ពី​កិច្ច​សន្យា​ឥណទានលេខ [CreditContract] ​ចុះថ្ងៃទី​ [CreditContractDate] ​ដែល​រួម​មាន​កាតព្វកិច្ច​ដូចខាងក្រោមៈ

(i) ប្រាក់កម្រៃផ្សេងៗ

(ii) ការបង់ពិន័យលើការប្រាក់ដោយសារការហួសរយៈពេលកំណត់

(iii) ការប្រាក់កម្ចី

(iv) ប្រាក់ដើមកម្ចី

(v) ខ្ទង់បង់ពិន័យផ្សេងៗ

(vi) សំណងនៃការខូចខាត​ដែល​កើតឡើង​ដោយ​សារ​មិនអនុវត្ត​កាតព្វកិច្ច​របស់ភាគីកូនបំណុល គឺតាមអត្រា២៥%ក្នុងមួយឆ្នាំ ផ្អែកតាមកិចកិច្ចសន្យាផ្តល់ឥណទាន។​

ធនាគារមានសិទ្ធិពេញលេញ​ក្នុងការជ្រើសរើសយកការអនុវត្តកាតព្វកិច្ចណាមួយក្នុង​ចំណោម​កាតព្វកិច្ចដែលបានរៀបរាប់ខាងលើតាម​វិធានការ​ដ៏ល្អបំផុត​សម្រាប់​ធនាគារ ។

ប្រការ ២.- វត្ថុដែលជាកម្មវត្ថុនៃសិទ្ធិប្រាតិភោគដោយអនុប្បទាន(“វត្ថុដាក់ប្រាតិភោគ”)

អត្តសញ្ញាណ​នៃវត្ថុ​ដែលជាកម្មវត្ថុ​នៃសិទ្ធិ​ប្រាតិភោគដោយអនុប្បទាន​ដូចមាន​បរិយាយបញ្ជាក់ក្នុង​ឧបសម្ព័ន្ធទី១នៃកិច្ចសន្យានេះ ។

ប្រការ ៣.- តម្លៃវត្ថុដែលជា​កម្មវត្ថុ​នៃសិទ្ធិ​ប្រាតិភោគដោយអនុប្បទាន​

តម្លៃវត្ថុដែលបានបង្ហាញនៅក្នុងប្រការ២នៃកិច្ចសន្យានេះត្រូវយោង​តាមរបាយការណ៍​​វាយ​តម្លៃ​ចុះថ្ងៃទី[ProDate]របស់ធនាគារវិនិយោគនិងអភិវឌ្ឍន៍កម្ពុជាភីអិលស៊ី។

​

ប្រការ ៤.- កាតព្វកិច្ចនិងសិទ្ធិរបស់អ្នកបង្កើតសិទ្ធិប្រាតិភោគដោយអនុប្បទាន

**១. កាតព្វកិច្ចរបស់អ្នកបង្កើតសិទ្ធិប្រាតិភោគដោយអនុប្បទាន ៖**

- ផ្ដល់ឯកសារច្បាប់ដើម​ទាំងអស់ពាក់ព័ន្ធនឹង​វត្ថុដាក់​ប្រាតិភោគជូនធនាគារ ។

- បង់ចំណាយដែលពាក់ព័ន្ធដល់ការចាត់ចែងវត្ថុដាក់ប្រាតិភោគ (ប្រសិនបើមាន)។

- យល់ព្រមធ្វើអនុប្បទានកម្មសិទ្ធិ​នៃវត្ថុដាក់ប្រាតិភោគក្រោមទម្រង់ជាការ​ប្តូរ​លក្ខណៈ​នៃការ​កាន់កាប់​ ។

- មិនត្រូវផ្ទេរដោះដូរផ្តល់ជាអំណោយរួមចំណែកទុន ឬប្រើប្រាស់វត្ថុ​ដាក់ប្រាតិភោគ​នេះដើម្បីធានា​​កាតព្វកិច្ច​ផ្សេងទៀតដែលធនាគារមិនបានដឹង និងមិនបានយល់ព្រម​ជា​លាយលក្ខណ៍អក្សរ​ពី​ធនាគារ។

- ថែរក្សា​ ការពារវត្ថុដាក់ប្រាតិភោគនិងមិនធ្វើឲ្យបន្ថយតម្លៃវត្ថុដាក់ប្រាតិភោគស្របជា​មួយពេល​ចុះ​ហត្ថ​​លេខា​កិច្ច​សន្យា​នេះ (ដោយមិនគិតពីការសឹករិចរិលនិងការធ្លាក់ចុះតម្លៃ​ដោយ​អរូបិយ)។

- ត្រូវ​ធ្វើការ​ជួសជុលផ្លាស់ប្តូរបន្ថែមនិងកែលម្អចាំបាច់​ទាំងឡាយ​ ដើម្បីថែទាំ​វត្ថុដាក់ប្រាតិភោគ​ធានា​​ឲ្យ​បាន​ថា​វត្ថុទាំងនោះ​ស្ថិតក្នុង​លក្ខណៈ​ និង​ស្ថានភាព​អាច​ដំណើរ​ការ​បាន​ល្អ។ ក្នុងករណី​មាន​​​ការ​បន្ថយ​តម្លៃ​នៃវត្ថុដាក់ប្រាតិភោគដោយ​សារ​ហេតុផល​​​ណា​មួយ ភាគីអ្នកបង្កើត​សិទ្ធិ​ប្រាតិ​ភោគ​​ដោយ​អនុប្បទានត្រូវជូនដំណឹងជាបន្ទាន់​ដល់​ធនាគារ​។

- ទិញធានារ៉ាប់រងឲ្យវត្ថុដាក់ប្រាតិភោគក្នុងអំឡុងពេល​ខ្ចី​ទុន ហើយត្រូវ​កត់ត្រាឲ្យ​ច្បាស់លាស់​ពីសិទ្ធិ​ទទួល​បាន​ប្រាក់​សំណងពីការធានារ៉ាប់រង​មក​ឲ្យធនាគារ ព្រមទាំងផ្ដល់​នូវច្បាប់ដើមលិខិត​ធានា​រ៉ាប់រង​ដើម្បីជូនធនាគាររក្សាទុក។

- បង្ករលក្ខណៈងាយស្រួល​ និង​ត្រូវ​សហការឲ្យ​បានពេញលេញ​ជាមួយ​ធនាគារ​ ដើម្បីត្រួតពិនិត្យ​វត្ថុ​ដាក់​ប្រាតិភោគ​ជា​ប្រចាំ។

- ផ្តល់វត្ថុដាក់ប្រាតិភោគឲ្យធនាគារ​ចាត់ចែង​ ប្រសិនបើ​អ្នកខ្ចី​មិនអនុវត្តបាន​ទាន់ពេលកំណត់​ និង​មិន​អនុវត្ត​គ្រប់គ្រាន់​បណ្តាកាតព្វកិច្ច​ដូចបាន​ចែង​ក្នុង​កិច្ចសន្យា​ផ្តល់ឥណទាន។

**២. សិទ្ធិរបស់អ្នកបង្កើតសិទ្ធិប្រាតិភោគដោយអនុប្បទាន ៖**

- អាចប្រើប្រាស់​ អាស្រ័យផល​ ធ្វើ​អាជីវកម្ម​ ទទួលផល​ចំណេញនិង​ផល​របរពីវត្ថុដាក់ប្រាតិភោគ។​

- បានទទួលមកវិញនូវរាល់ឯកសារ​ទាំងឡាយអំពីវត្ថុដាក់ប្រាតិភោគបន្ទាប់ពីអ្នកខ្ចីបានបំពេញកាតព្វ​កិច្ច​​រួច​រាល់។

- អាចស្នើសុំឲ្យធនាគារផ្តល់សំណង​ ប្រសិនបើ​ធនាគារ​ធ្វើឲ្យ​បាត់បង់​ ខូចខាត​ឯកសារពាក់ព័ន្ធនឹង​វត្ថុ​ ដាក់ប្រាតិភោគ​។

ប្រការ៥.- កាតព្វកិច្ចនិងសិទ្ធិរបស់អ្នកខ្ចី

**១. កាតព្វកិច្ចរបស់អ្នកខ្ចី**

- អនុវត្តឲ្យបានពេញលេញនូវបណ្តាប្រការនិងលក្ខខណ្ឌទាំងឡាយតាមកិច្ចសន្យាផ្តល់ឥណទាន។

- ទទួលខុសត្រូវចំពោះមុខច្បាប់អំពីការប្រើប្រាស់ប្រាក់កម្ចីឲ្យចំគោលបំណង ។

- ទទួលបន្ទុកចំណាយនីត្យានុកូលកម្មលិខិតបញ្ជាក់ និងចុះបញ្ជីវត្ថុដាក់ប្រាតិភោគ​ទទួលបន្ទុក​ចំណាយ​​​​​ពាក់ព័ន្ធដល់​ការចាត់ចែង​វត្ថុដាក់ប្រាតិភោគ (ប្រសិនបើមាន) ។

**២. សិទិ្ធរបស់អ្នកខ្ចី**

- ត្រូវបានធនាគារផ្តល់ទុនកម្ចីនិងផ្តល់ការធានាតាមកិច្ចសន្យាផ្តល់ឥណទាន។

- មានសិទិ្ធសំណូមពរធនាគារឲ្យផ្តល់សំណងពីការខូចខាតដែលកើតមានឡើងដោយសារធនាគារ​បំពានលើកិច្ចសន្យាផ្តល់ឥណទាន។

ប្រការ៦.- កាតព្វកិច្ចនិងសិទ្ធិរបស់ធនាគារ

**១. កាតព្វកិច្ចរបស់ធនាគារ​**

- អនុវត្ដការធ្វើលិខិតនីត្យានុកូលកម្មនិងបញ្ជាក់លើកិច្ចសន្យា​និង​ចុះបញ្ជីកិច្ចសន្យា​តាម​ប្រការ​៧​នៃកិច្ចសន្យា​នេះ​ ។

- ថែរក្សានិងការពាររាល់លិខិតច្បាប់ដើមពាក់ព័ន្ធនឹងវត្ថុដាក់ប្រាតិភោគ។ ក្នុងករណីធ្វើឲ្យ​បាត់​បង់ ខូចខាតត្រូវ​សង​សំណងការខាតបង់ជូនអ្នកខ្ចី។

- ប្រគល់ឯកសារពាក់ព័ន្ធនឹង​វត្ថុដាក់ប្រាតិភោគ​ច្បាប់​ដើមទាំងអស់​ជូនអ្នកបង្កើតសិទ្ធិ​ប្រាតិភោគ​ដោយ​អនុប្បទានបន្ទាប់​​ពីអ្នកខ្ចីបាន​បំពេញ​កាតព្វកិច្ចរួចរាល់តាមកិច្ចសន្យាផ្តល់ឥណទាន។

**២. សិទ្ធិរបស់ធនាគារ**

**-** ពិនិត្យឬសំណូមពរឲ្យភាគីអ្នកខ្ចី និងភាគីអ្នកបង្កើតសិទ្ធិប្រាតិភោគដោយអនុប្បទាន​ផ្ដល់ព័ត៌​មានអំពី​ស្ថាន​ភាព​ពិតរបស់វត្ថុដាក់ប្រាតិភោគ។

**-** សំណូមពរឲ្យភាគីអ្នកខ្ចីនិងភាគីអ្នកបង្កើតសិទ្ធិប្រាតិភោគដោយអនុប្បទាន​ប្រើប្រាស់​វិធាន​ការ​ចាំបាច់​​ទាំង​ឡាយ​ដើម្បី​ធានា​តម្លៃវត្ថុដាក់ប្រាតិភោគក្នុងករណីវត្ថុដាក់ប្រាតិភោគ​មានការខូចខាត​ដោយការ​ប្រើ​ប្រាស់ និងការធ្វើ​អាជី​កម្ម។

**-** អាចសុំត្រួតពិនិត្យវត្ថុប្រាតិភោគបាន​គ្រប់ពេលវេលា​បើយល់ថាជាការ​ចាំបាច់។

**-** ឃាត់ទុក និងចាត់ចែងវត្ថុដាក់ប្រាតិភោគតាមវិធីដែលបានព្រមព្រៀងគ្នាក្នុង​ប្រការ​៨ ។

**-** ទទួលបានប្រាក់ដើមការប្រាក់ប្រាក់ធានាសងក្នុងករណីមិនគោរពកិច្ចសន្យាសោហ៊ុយ​ដើម្បី​អនុវត្តសិទិ្ធប្រាតិភោគសំណងនៃការខូចខាតនិងផលប្រយោជន៍​ផ្សេងៗទៀត​តាមការព្រមព្រៀង​របស់គូភាគី។

ប្រការ៧.- ការចុះបញ្ជីវត្ថុដាក់ប្រាតិភោគនិងបង់កម្រៃ

ធនាគារទទួលខុសត្រូវចំពោះការចុះបញ្ជីវត្ថុដាក់ប្រាតិភោគនៅស្ថាប័នមានសមត្ថកិច្ច​តាម​បទ​ប្បញ្ញត្ដិ​​នៃ​ច្បាប់។ ការ​បង់​កម្រៃទាំងឡាយពាក់ព័ន្ធទៅនឹងការបង្កើតប្រាតិភោគដោយអនុប្បទាន​​គឺ​ជា​បន្ទុក​របស់​អ្នកខ្ចី ។

ប្រការ៨.- ការអនុវត្ដសិទ្ធិប្រាតិភោគដោយអនុប្បទាន​

**១.**  ការអនុវត្ដសិទ្ធិប្រាតិភោគចំពោះវត្ថុដាក់ប្រាតិភោគក្នុង​ករណី​៖

- ដល់ពេលកំណត់ត្រូវអនុវត្ដកាតព្វកិច្ចសងបំណុលហើយភាគីអ្នកខ្ចី​មិនអនុវត្ដ ឬអនុវត្ដ​មិន​​ត្រឹម​ត្រូវ​តាម​​កាតព្វ​កិច្ចរបស់ខ្លួន។

- ភាគីអ្នកខ្ចីបំពានកាតព្វកិច្ចរបស់ខ្លួនតាមកិច្ចសន្យាផ្តល់ឥណទានដែលនាំដល់ការអនុវត្ដកាតព្វកិច្ច​ដើម្បីសងបំណុល​មុនកាល​កំណត់។

- វត្ថុដាក់ប្រាតិភោគត្រូវបានចាត់ចែង​ដើម្បីឲ្យភាគីអ្នកខ្ចីអនុវត្ដកាតព្វកិច្ចផ្សេងៗ​តាមបញ្ញត្ដិ​នៃ​ច្បាប់ ។

- ករណីផ្សេងៗទៀតតាមកំណត់ច្បាប់។

**២.** បើកាតព្វកិច្ចរបស់អ្នកខ្ចី​ប្រាក់ពុំ​ត្រូវ​បាន​អនុវត្តបាន​ពេញលេញ​តាម​កិច្ចសន្យា​ផ្តល់ឥណទាន​ អ្នក​បង្កើត​​សិទ្ធិ​ប្រាតិភោគដោយអនុប្បទាន​​យល់ព្រម​ឲ្យ​ម្ចាស់​សិទ្ធិ​ប្រាតិភោគ​ដោយ​អនុប្បទាន​អាចប្តូរ​វត្ថុ​ដាក់​ប្រាតិភោគ​នោះជាប្រាក់​ដោយ​ផ្ទាល់ខ្លួន​ ឬធ្វើ​លទ្ធកម្ម​នូវ​កម្ម​សិទ្ធិ​លើ​វត្ថុ​ដែលជា​កម្ម​វត្ថុ​ជា​ស្ថាពរ​បាន​ដោយ​ត្រូវ​អនុវត្ត​តាម​នីតិវិធី​ដែល​បាន​ព្រមព្រៀង​គ្នាដូច​ខាងក្រោមៈ

២.១. ការប្តូរ​ជាប្រាក់

(i)- ធនាគារ​ស្នើសុំ​ទៅអ្នកបង្កើត​សិទ្ធិ​ប្រាតិភោគ​ដោយ​អនុប្បទាន​ដើម្បី​ប្តូរ​វត្ថុដាក់​ប្រាតិភោគ​នោះ​ជា​ប្រាក់។

(ii)- បើភាគីអ្នកបង្កើត​សិទ្ធិប្រាតិភោគ​ដោយអនុប្បទាន​មិនឆ្លើយតប ឬ​មិនស្នើសុំ​ដំណោះស្រាយ​ផ្សេង​ក្នុង​រយៈពេល២០ថ្ងៃបន្ទាប់ពីបានផ្ញើលិខិតជូនដំណឹង​ ធនាគារ​ត្រូវ​ដើរតួជា​ម្ចាស់​លក់​វត្ថុ​ដាក់ប្រាតិភោគ​។

(iii)- ដោយ​ខ្លួនឯងផ្ទាល់ ឬតាមរយៈតំណាង​របស់ខ្លួន ធនាគារ​អាច​លក់​វត្ថុដាក់ប្រាតិភោគ​តាម​លក្ខណៈ​​​​ជម្រះចោល​ទ្រព្យ​ប្រាតិភោគជាឯកជនតាមវិធីដែលអនុវត្តតាម​គោលការណ៍​ពាណិជ្ជកម្ម​។

(iv)- ថ្លៃលក់វត្ថុដាក់ប្រាតិភោគមិនត្រូវ​ទាបជាង​ថ្លៃអប្បបរិមាដែល​បាន​ព្រមព្រៀង​រវាង​អ្នកបង្កើត​សិទ្ធិ​ប្រាតិភោគដោយ​អនុប្បទាន​ និង​ធនាគារ​ឡើយ។

(v)- បើតម្លៃនៃវត្ថុដាក់ប្រាតិភោគ​មាន​ចំនួន​លើស​ពី​ចំនួនទឹកប្រាក់​នៃកាតព្វកិច្ច​ដែល​ត្រូវ​សង​ ធនាគារ​ត្រូវ​បង់​ចំនួន​ទឹកប្រាក់​ដែល​លើស​នោះ​ទៅ​ឲ្យ​អ្នកបង្កើត​សិទ្ធិ​ប្រាតិភោគដោយ​អនុប្បទាន​ដោយ​ចាត់​ទុកជា​ប្រាក់​ជម្រះ។

(vi)- ប្រាក់​ដែល​បាន​មកពីការ​ប្តូរ​វត្ថុដាក់ប្រាតិភោគ​ត្រូវ​យក​ទៅជម្រះ​កាតព្វកិច្ច​ជាមួយ​ធនាគារ​ បន្ទាប់​​ពី​ដកចេញ​នូវ​ចំនួន​ចំណាយ​ផ្សេងៗ​ពាក់ព័ន្ធ​ការ​ថែរក្សា​ និង​ចាត់​ចែង​វត្ថុ​ដាក់​ប្រាតិភោគ។

២.២. ធ្វើលទ្ធកម្ម​នូវ​កម្មសិទ្ធិ​លើ​វត្ថុ​ដាក់ប្រាតិភោគ​ជា​ស្ថាពរ​

(i)- អ្នកបង្កើត​សិទ្ធិ​ប្រាតិភោគ​ដោយ​អនុប្បទាន​យល់ព្រម​ឲ្យ​ធនាគារ​យកវត្ថុ​ដាក់ប្រាតិភោគ​ដើម្បី​ជំនួស​ឲ្យ​ការបំពេញ​កាតព្វកិច្ច​សង​បំណុល​របស់អ្នកខ្ចី​បើសិន​ជា​ធនាគារ​ស្នើសុំ។

(ii)- ដើម្បីធ្វើលទ្ធកម្ម​នូវ​កម្ម​សិទ្ធិ​លើ​វត្ថុដាក់ប្រាតិភោគ​ជាស្ថាពរ​ អ្នកបង្កើត​សិទ្ធិប្រាតិភោគ​ដោយ​​អនុ​ប្ប​ទានត្រូវ​បំពេញបែបបទ​ផ្លូវ​ច្បាប់​ និង​ឯកភាព​​ផ្ទេរ​កម្មសិទ្ធិតាម​ទម្រង់​ដូច​មាន​ភ្ជាប់​ក្នុង​ឧបសម្ព័ន្ធ​៣​បន្ថែម​លើ​លិខិត​ព្រមព្រៀង​ផ្ទេរការកាន់កាប់​ តាម​រូប​ភាព​ជា​ការ​ប្តូរ​លក្ខណៈ​នៃ​ការ​កាន់កាប់​ដែលអ្នក​បង្កើត​សិទ្ធិ​ប្រាតិភោគ​ដោយ​អនុប្បទាន​បាន​ធ្វើ​ដូច​មាន​ភ្ជាប់​ក្នុង​ឧបសម្ព័ន្ធ​២។

(iii)- ធនាគារ​អាច​ជ្រើសរើស​យក​ដំណោះស្រាយ​បែបនេះ​បន្ទាប់ពី​ធនាគារ​បាន​ស្នើសុំ​ទៅអ្នក​បង្កើត​សិទ្ធិ​ប្រាតិភោគដោយ​អនុប្បទាន​ ហើយ​អ្នក​បង្កើតសិទ្ធិ​ប្រាតិភោគដោយអនុប្បទាន​មិន​ឆ្លើយតប​ ឬ​មិន​ស្នើសុំ​ដំណោះស្រាយ​តាម​មធ្យោបាយ​ណាផ្សេងក្រៅពី​វិធី​ដែល​ស្នើសុំ​ដោយ​ធនាគារ​ក្នុង​រយៈពេល​២០ថ្ងៃ​បន្ទាប់​ពី​បាន​ផ្ញើលិខិត​ជូន​ដំណឹង​។​

**៣.** តម្លៃវត្ថុដាក់ប្រាតិភោគត្រូវអនុវត្ដដើម្បីសង/ជម្រះកាតព្វកិច្ចជូនធនាគារក្រោយពេលដកចេញ​នូវ​ខ្ទង់ចំណាយ​ពីការរក្សាវត្ថុដាក់ប្រាតិភោគការ​បង់ពន្ធនានាកម្រៃសេវាកម្មច្បាប់និងចំណាយ​ផ្សេងៗ​ទៀត​ពាក់ព័ន្ធនឹងការចាត់​ចែងវត្ថុដាក់ប្រាតិភោគ​ ។

ប្រការ៩.- វិធីដោះស្រាយវិវាទ

ក្នុងដំណើរការអនុវត្ដកិច្ចសន្យានេះបើកើតមានវិវាទគូភាគីត្រូវរួមគ្នាចរចារលើមូលដ្ឋាន​នៃ​ការ​គោរព​ប្រយោជន៍​គ្នា។ ក្នុងករណីដែលវិវាទមិនអា​ចដោះស្រាយ​ក្នុង​រយៈពេល​២០ថ្ងៃ​ ភាគីមួយក្នុងចំណោម​គូភាគី​មាន​សិទ្ធិ​ប្ដឹងទៅ​មជ្ឈមណ្ឌល​ជាតិនៃមជ្ឈត្ដការផ្នែកពាណិជ្ជកម្ម “ម.ជ.ម”ដែលបានបង្កើតនៅកម្ពុជាដើម្បី​មានសមត្ថកិច្ច​ដោះស្រាយតាមវិធានរបស់ ម.ជ.មលើកលែងតែម.ជ.មមិនទាន់មាន​លទ្ធភាពអាចទទួល​រឿងក្តី​ដោះស្រាយ​វិវាទបានទើប​វិវាទត្រូវបញ្ជូនទៅដោះស្រាយនៅតុលាការ​មានសមត្ថកិច្ច​របស់​ព្រះរាជា​ណាចក្រកម្ពុជា។ ភាគីចុង​ចម្លើយត្រូវយល់​ព្រមទទួល​យក​យុត្តា​ធិការតាមភាគីដែលផ្ដើមការប្ដឹង ។

ប្រការ១០.- ការអៈអាងរបស់គូភាគី

គូភាគីទទួលខុសត្រូវចំពោះមុខច្បាប់អំពីការធានាអៈអាង និងទទួលស្គាល់អានុភាពនៃការ​សន្យា​ពិសេសទាំង​អស់ក្នុងសកម្មភាពបង្កើតសិទ្ធិប្រាតិភោគដោយអនុប្បទាន​ក្នុងកិច្ចសន្យានេះដូចតទៅៈ

**១. ភាគីអ្នកបង្កើតសិទ្ធិប្រាតិភោគដោយអនុប្បទាន​អៈអាងថា ៖**

១.១. រាល់ព័ត៌មានស្ដីពីខ្លួននិងវត្ថុដែលជា​កម្មវត្ថុ​នៃសិទ្ធិ​ប្រាតិភោគ​ដោយអនុប្បទាន​​ក្នុង​កិច្ចសន្យា​នេះ​គឺ​ពិតប្រាកដ ។

១.២. វត្ថុដាក់ប្រាតិភោគគឺជាកម្មសិទ្ធិស្របច្បាប់​របស់ខ្លួន​។

១.៣. ក្នុងខណៈពេលនៃការចុះហត្ថលេខាលើកិច្ចសន្យានេះ ៖

ក. វត្ថុដាក់ប្រាតិភោគគ្មានទំនាស់ ឬបន្ទុកណាមួយឡើយ ។

ខ. វត្ថុដាក់ប្រាតិភោគ​មិនជាប់បន្ទុកឬត្រៀម​អនុវត្ដ​​សេចក្ដី​​សម្រេចរបស់តុលាការ​ណាមួយ​ឡើយ។

១.៤. ការចុះហត្ថលេខាលើកិច្ចសន្យានេះគឺដោយស្ម័គ្រចិត្ដគ្មានការភាន់ច្រឡំគ្មានការ​ឆបោកគ្មាន​ការ​គម្រាមកំហែងនិងគ្មានការកេងយកចំណេញ ឬការ​បង្ហាញ​ព័ត៌​មាន​មិនពិតរបស់ភាគីណា​មួយឡើយ។

១.៥. ត្រូវអនុវត្ដត្រឹមត្រូវរាល់ការព្រមព្រៀងនៅក្នុងកិច្ចសន្យានេះ ។

**២. ភាគីអ្នកខ្ចីនិងធនាគារទទួលស្គាល់ថា ៖**

២.១. គ្រប់ព័ត៌មានទាំងអស់ស្ដីពីអត្ដសញ្ញាណនៅក្នុងកិច្ចសន្យានេះគឺពិតប្រាកដ។

២.២. ការចុះហត្ថលេខាលើកិច្ចសន្យានេះដោយស្ម័គ្រចិត្ដគ្មានការភាន់ច្រឡំគ្មានការឆ​បោកគ្មាន​ការ​គម្រាមកំហែងនិងគ្មានការកេងយកចំណេញ ឬការបង្ហាញ​ព័ត៌មាន​មិន​ពិតរបស់ភាគីណា​មួយឡើយ។

២.៣.អនុវត្ដត្រឹមត្រូវនិងគ្រប់គ្រាន់តាមការព្រមព្រៀងក្នុងកិច្ចសន្យានេះ ។

ប្រការ១១.- ការផ្លាស់ប្ដូរវត្ថុដាក់ប្រាតិភោគ

ភាគីអ្នកបង្កើតសិទ្ធិប្រាតិភោគដោយអនុប្បទាន​ អាចប្ដូរវត្ថុដាក់ប្រាតិភោគនៅក្នុងប្រការ២នៃកិច្ច​សន្យា​​នេះ​​ដោយ​​ទ្រព្យប្រាតិភោគផ្សេង​ទៀត ឬរូបភាពធានាផ្សេងទៀត បើសិន​ជា​ការ​ផ្លាស់​ប្ដូរ​នោះ​នៅ​តែរក្សា​កាតព្វកិច្ច​សងបំណុល​ជូន​ធនាគារ។​ នៅក្នុង​ករណី​នេះធនាគារ និងអ្នកបង្កើត​សិទ្ធិ​ប្រាតិភោគ​ដោយ​​អនុប្ប​ទាន​ត្រូវចុះ​ហត្ថលេខា​លើកិច្ចសន្យាថ្មី ឬកិច្ច​សន្យា​បំពេញបន្ថែម។

ប្រការ១២.- អំឡុងពេលដែលមានអត្ថិភាពនៃសិទិ្ធប្រាតិភោគដោយអនុប្បទាន​

អំឡុងពេលដែលមានអត្ថិភាពនៃសិទ្ធិប្រាតិភោគដោយអនុប្បទាន​មិនត្រូវ​រលត់​ដោយ​អាជ្ញាយុកាល​ចំពោះ​អ្នកខ្ចី​ប្រាក់​ និង​អ្នកបង្កើត​សិទ្ធិ​ប្រាតិភោគ​ដោយអនុប្បទាន​ឡើយ ប្រសិន​បើ​សិទ្ធិ​លើបំណុល​ដែល​ត្រូវ​បាន​ធានា​ដោយ​ប្រាតិភោគ​ដោយ​អនុប្បទាន​នោះមិនរលត់​ព្រមគ្នាទេ។

ប្រការ១៣.- បញ្ញត្ដិទូទៅ

**១.** **ការជូនដំណឹង៖**

រាល់ការជូនដំណឹងនិង លិខិតទំនាក់ទំនងរវាងបណ្តាភាគីត្រូវបាន​ផ្ញើរ​តាម​អាសយដ្ឋានដែល​មាន​ក្នុង​កិច្ចសន្យានេះ (លើកលែងតែករណីមានការ​ជូនដំណឹង​ពីការ​ផ្លាស់​ប្ដូរ​អាសយដ្ឋាន​ជា​លាយ​លក្ខណ៍​អក្សរ) និងធ្វើជាលាយលក្ខណ៍អក្សរដោយមាន​ហត្ថលេខា​របស់​អ្នកដែល​មាន​សមត្ថ​កិច្ច។ បើសិន​ជាការ​ផ្ញើតាមប្រៃសណីយ៍នោះកាល​បរិច្ឆេទផ្ញើគឺ​ជា​កាល​បរិច្ឆេទនៅ​ក្នុង​ស្រោម​សំបុត្ររបស់ប្រៃ​​សណីយ៍។សំបុត្រត្រូវបាន​គេចាត់​ទុកថាបាន​ទទួលប្រសិនបើសំបុត្រ​ត្រូវបានផ្ញើទៅអាសយដ្ឋានទទួល​ចាប់​ពីម៉ោង ៧.៣០ រហូតដល់ ១៥.៣០ ក្នុងថ្ងៃធ្វើការ។ប្រសិនបើផ្ញើរដោយផ្ទាល់ សំបុត្រត្រូវបានចាត់ទុក​ថា​បាន​ទទួលដែរបើមានការចុះ​ហត្ថលេខា​របស់ផ្នែករដ្ឋបាលនៃភាគីទទួលឬអ្នកទទួល ។

**២.** **ការបំពានកិច្ចសន្យា ៖**

នៅក្នុងអំឡុងពេលមានសុពលភាពនៃកិច្ចសន្យានេះបើមានភាគីណា​មួយ​រកឃើញថាមាន​ភាគីណា​មួយទៀតរំលោភកិច្ចសន្យាភាគីនោះត្រូវជូនដំណឹង​ដល់ភាគី​ដែល​រំលោភកិច្ចសន្យានិងសំណូមពរ​ឲ្យកែតម្រូវកំហុសទាំងនោះ។ អស់រយៈពេលកំណត់​ក្នុង​សេចក្ដីជូនដំណឹងភាគី​ដែលប្រព្រឹត្ដខុស​មិនកែតម្រូវកំហុស ភាគីដែល​រក​ឃើញ​កំហុស​មាន​សិទ្ធិ​អនុវត្ដវិធាន​ការ​ចាំបាច់ដើម្បីការពារសិទ្ធិ និងប្រយោជន៍របស់ខ្លួនដែល​ពាក់ព័ន្ធក្នុង​កិច្ច​សន្យា​នេះ។

**៣.** **ការកែសម្រួល ឬបំពេញបន្ថែមកិច្ចសន្យា ៖**

ការកែសម្រួល ការបំពេញបន្ថែមលើកិច្ចសន្យានេះ​ត្រូវ​តែមាន​ការ​ព្រមព្រៀងជាលាយលក្ខណ៍​អក្សរ​ដោយគូភាគី (កំណត់ហេតុនៃការកែសម្រួលនិង​ការបំពេញបន្ថែម​លើ​កិច្ចសន្យា) ដោយ​តំណាងមាន​សមត្ថកិច្ចរបស់គូភាគីចុះហត្ថលេខា។ រាល់ការកែសម្រួលការផ្លាស់ប្ដូរការ​បំពេញ​​បន្ថែមមាន​សុពលភាពជំនួសឲ្យរាល់ការកែសម្រួលការផ្លាស់ប្ដូរ ឬការបំពេញបន្ថែម​ក្នុង​កិច្ច​សន្យា។

**៤.** **ច្បាប់អនុវត្ដ ៖**

កិច្ចសន្យានេះត្រូវបានរៀបចំឡើងនិងអនុវត្ដតាមច្បាប់នៃ​ព្រះរាជា​ណាចក្រ​កម្ពុជា។

ប្រការ១៤.- អវសាន្ដបញ្ញត្ដិ

**១.** កិច្ចសន្យានេះមានសុពលភាពចាប់ពីថ្ងៃចុះហត្ថលេខានេះទៅ និងបញ្ចប់សុពលភាពនៅ​ពេល​ដែល​ភាគីអ្នកខ្ចី​បានបំពេញរួចរាល់គ្រប់កាតព្វកិច្ចរបស់ខ្លួនដែលកំណត់ទៅ​តាមកិច្ចសន្យា​ផ្តល់ឥណទានឬ​ភាគីអ្នកបង្កើត​សិទ្ធិ​ប្រាតិភោគដោយអនុប្បទាន​មានវិធានការធានាជំនួសតាមប្រការ១១នៃ​កិច្ច​សន្យា​នេះ ឬវត្ថុដាក់ប្រាតិភោគ​​ត្រូវបានចាត់​ចែង​រួច។

**២.** គ្រប់លិខិតពាក់ព័ន្ធនឹងកិច្ចសន្យានេះគឺជាចំណែកភ្ជាប់ជាមួយនៃកិច្ចសន្យាហើយមាន​តម្លៃ​គតិ​យុត្ដិ​តាមកិច្ចសន្យា។

**៣.** កិច្ចសន្យានេះត្រូវបានធ្វើឡើងជាភាសាខ្មែរនិងភាសាអង់គ្លេស ។ច្បាប់​នៃភាសានីមួយៗ​មាន​ច្បាប់ដើមចំនួនប្រាំមួយ(០៦) និងមានសុពលភាពស្មើៗគ្នា​ ។ ពីរ​(០២)ច្បាប់រក្សា​ទុក​សម្រាប់​​ធនាគារពីរ(០២)ច្បាប់រក្សាទុកសម្រាប់​ភាគីអ្នកបង្កើត​សិទ្ធិប្រាតិភោគដោយអនុប្បទាន​មួយ(០១)ច្បាប់​រក្សាទុក​សម្រាប់​ការិយាល័យ​​​សារ​ការីសាធារណៈឬមេធាវី(បើសិនជាមាន) មួយ(០១)ច្បាប់រក្សា​ទុកសម្រាប់​ការិយាល័យ​​ចុះបញ្ជី​ប្រាតិភោគ។

**៤.** គូភាគីយល់ដឹងទាំងអស់អំពីសិទ្ធិកាតព្វកិច្ចផលប្រយោជន៍ និងផលវិបាកខាងផ្លូវច្បាប់ចំពោះ​ការ​ចុះហត្ថ​លេខាលើកិច្ចសន្យានេះ។

**៥.** រាល់វិវាទត្រូវបានអនុវត្ដតាមច្បាប់នៃព្រះរាជាណាចក្រកម្ពុជា។

|  |  |  |
| --- | --- | --- |
| **ភាគីអ្នកបង្កើតសិទ្ធិ​**  **ប្រាតិភោគ​ដោយ​អនុប្បទាន​**  **(ហត្ថលេខាត្រានិងឈ្មោះ)** | **ភាគីអ្នកខ្ចី**  **(ហត្ថលេខាត្រានិងឈ្មោះ)**  **[ComDirector]** | **ភាគីម្ចាស់សិទិ្ធ**  **ប្រាតិភោគដោយអនុប្បទាន​ (ធនាគារ)**  **(ហត្ថលេខាត្រានិងឈ្មោះ)**  **[BrDirector]** |
| **សាក្សីៈ**  ............................................. |  | |

**ឧបសម្ព័ន្ធទី២**

ព្រះរាជាណាចក្រកម្ពុជា

ជាតិ សាសនា ព្រះមហាក្សត្រ

កិច្ចព្រមព្រៀងផ្ទេរការកាន់កាប់​

យោងៈ

**-** កំណត់ហេតុវាយតម្លៃវត្ថុដាក់ប្រាតិភោគ​ចុះថ្ងៃទី [ProDate] របស់ធនាគារវិនិយោគនិង​អភិវឌ្ឍន៍កម្ពុជាភីអិលស៊ី ។

**-** កិច្ចសន្យាប្រាតិភោគដោយអនុប្បទានលេខៈ [SecurityNo] ចុះថ្ងៃទី [SecurityDate]

**-** កិច្ចសន្យាឥណទានលេខៈ [CreditContract] ចុះថ្ងៃទី [CreditContractDate]

ដោយហេតុថាៈ

ដើម្បីធានាកាតព្វកិច្ចរបស់អ្នកខ្ចីក្នុងការអនុវត្តត្រឹមត្រូវតាមកាលកំណត់ និងគ្រប់គ្រាន់​ចំពោះ​​​​ធនាគារអ្នក​បង្កើតសិទ្ធិប្រាតិភោគដោយអនុប្បទានយល់ព្រម​ធានាកាតព្វកិច្ច​សងបំណុល​ ដោយ​ធ្វើការផ្ទេរ​ការ​កាន់​កាប់នូវវត្ថុដែលជាកម្មវត្ថុនៃប្រាតិ​ភោគ​ដោយអនុប្បទាន ទៅ​​ឲ្យ​ម្ចាស់​សិទ្ធិ​ប្រាតិភោគ​ដោយ​អនុប្បទាន​ឬធនាគារ។

**ដូចនេះគូភាគីបានព្រមព្រៀងគ្នាដូចខាងក្រោមៈ**

១-វត្ថុដែលជាកម្មវត្ថុនៃការធ្វើអនុប្បទាន

ឈ្មោះ [​CrName] អត្ដសញ្ញាណប័ណ្ណលេខ ៖ [CrID] ចុះថ្ងៃទី [CrDate]។​អាសយដ្ឋាន ៖ ផ្ទះលេខ[CrAddr] ព្រះរាជាណាចក្រកម្ពុជាទូរសព្ទទំនាក់ទំនងៈ [ContractNo] ​ជាម្ចាស់កម្មសិទ្ធិនៃ​វត្ថុ “អនុប្បទាយី” ដូច​មាន​រៀប​រាប់​ក្នុង​ឧបសម្ព័ន្ធ​ យល់ព្រមផ្ទេរសិទ្ធិកាន់កាប់ គ្រប់គ្រងចាត់ចែងនូវ​វត្ថុដែលបាន​រៀប​រាប់​ក្នុង​ឧបសម្ព័ន្ធ​ទី១ទៅឲ្យ​​ធនាគារវិនិយោគ និង អភិវឌ្ឈន៍កម្ពុជា ភីអិលស៊ី (BIDC) មានអាសយដ្ឋាន​នៅៈ​អាគារ​លេខៈ​៣៧០ មហាវិថីព្រះមុនីវង្ស សង្កាត់បឹងកេងកង១ ខណ្ឌ​ចំការមន រាជធានីភ្នំពេញ ព្រះរាជាណា​ចក្រ​កម្ពុជា “អនុប្បទានិក” ឬ “ធនាគារ” ចាប់ថ្ងៃ​ចុះ​ហត្ថលេខាឬផ្តិតស្នាម​មេដៃ​នេះទៅតាម​រូប​ភាពជាការ​ប្តូរ​លក្ខណៈនៃការកាន់កាប់​។​

២-អានុភាពចំពោះផល

អនុប្បទានិកយល់​ព្រម​ឲ្យ​អនុប្បទាយីប្រើប្រាស់អាស្រ័យផលចំពោះវត្ថុដាក់ប្រាតិភោគ​ខាងលើក្នុងគោល​បំណង​ឲ្យអនុប្បទាយី​មានលទ្ធភាព​បង់ការប្រាក់ ព្រមទាំងប្រាក់ដើមមកឲ្យធនាគារវិញ។

៣- ការប្តូរលក្ខណៈនៃការកាន់កាប់

មានន័យថា ការកាន់កាប់​ត្រូវ​បានផ្ទេរ​ដោយ​ការព្រម​ព្រៀង​ត្រឹម​កម្រិត​នៃ​កិច្ច​​ព្រម​ព្រៀង​នេះ​តែ​ប៉ុណ្ណោះ​ គឺគ្មាន​ការ​ប្រគល់​វត្ថុ​ដោយ​ជាក់ស្តែង​ទេ​។ អនុប្បទានិក​នៃការ​កាន់កាប់​ទទួល​ការ​កាន់កាប់​ដោយ​ប្រយោល​ ហើយ​អនុប្បទាយីបន្តរ​ការកាន់កាប់​វត្ថុ​ដាក់​ប្រាតិភោគ​ដោយ​ចំពោះ​ ដើម្បី​ឲ្យ​អនុប្បទាយី​អាច​បន្តរ​ទទួល​ផល​ប្រយោជន៍​ពីវត្ថុដាក់​ប្រាតិភោគ​បាន​។

៤-វិធានការ​ណ៍​សុវត្ថិភាព

(i)- ដើម្បីសាធារណៈជន​ដឹងពី​ស្ថានភាព​ពិត​ប្រាកដ​នៃ​វត្ថុ​ដាក់​ប្រាតិភោគ​ អនុប្បទាយី​ត្រូវ​បិទ​សញ្ញា​សម្គាល់​បង្ហាញ​ថា​ជា​កម្ម​វត្ថុ​ដោយ​អនុប្បទាន​នៅទីកន្លែង​ដែល​ងាយ​មើលឃើញ​តាម​ការ​ណែនាំ​របស់ធនាគារ​នៅលើ​គ្រប់​យាន​យន្ត​ និង​រហូត​ដល់សិទ្ធិ​លើ​បំណុល​ត្រូវ​បាន​រលត់។

(ii)- យល់ព្រម​ទទួល​ទោស​ព្រហ្មទណ្ឌពីបទ​បង្វែ​វត្ថុ​ដាក់ធានា​ ក្នុង​ករណី​អនុប្បទាយីធ្វើការ​ លក់​ ផ្ទេរ​ ដោះដូរ ផ្តល់ជាអំណោយ​ រួម​ចំណែក​ទុន​ដែលជា​សកម្មភាព​គៃបំបាត់ ឬប្រើប្រាស់​វត្ថុ​ដាក់​ប្រា​តិភោគ​ ដើម្បី​ធានា​កាតព្វកិច្ច​ផ្សេងដោ​យ​ធនាគារ​មិនបាន​ដឹង និង​យល់ព្រម​ជាមុន​ជាលាយលក្ខណ៍អក្សរ។

៥- កាតព្វកិច្ចរបស់​អនុប្បទាយីនៅពេល​មាន​ការស្នើសុំ​ពីធនាគារ​ ដើម្បីប្តូរ​វត្ថុដាក់​ប្រាតិភោគ​ជា​ប្រាក់ ឬ​ធ្វើ​លទ្ធកម្ម​នូវ​កម្ម​សិទ្ធិ​លើ​វត្ថុ​ដាក់​ប្រាតិភោគ​ជា​ស្ថាពរ​ ។

នៅ​ពេល​មាន​ការ​ស្នើសុំ​អនុវត្ត​តាម​វិធី​ដែល​ជ្រើស​រើស​ដោយ​ធនាគារ​អនុប្បទាយីត្រូវៈ

(i)- ប្រគល់​វត្ថុ​ដាក់ប្រាតិភោគ​ភ្លាម​ឲ្យ​ធនាគារ​កាន់កាប់​ និង​គ្រប់គ្រង​

(ii)- បង្ករលក្ខណៈងាយស្រួល​ និង​សហការ​ឲ្យ​បាន​ពេញ​លេញ​ជាមួយ​ធនាគារ​ ដើម្បីធ្វើ​ឲ្យ​បាន​សម្រេច​ក្នុង​ការ​ដោះស្រាយ​កាតព្វកិច្ច​សង​បំណុល។

៦- ភាគីនីមួយៗបាន​យល់ច្បាស់​អំពី​សិទ្ធិ​ កាតព្វកិច្ច​ ផល​ប្រយោជន៍​ និង​ផល​វិបាក​ខាងផ្លូវ​ច្បាប់ចំពោះ​ខ្លឹម​សារ​នៃកិច្ចព្រមព្រៀង​នេះ​។

ដើម្បីជាសក្ខីភាពចំពោះមុខច្បាប់ អនុប្បទាយីនិងអនុប្បទានិកបានចុះហត្ថលេខាឬផ្តិតស្នាម​មេដៃទុក​ជា​​ភស្តុតាងដូចខាងក្រោម។

រាជធានីភ្នំពេញថ្ងៃទី​..........ខែ​...........​ឆ្នាំ​................

អ្នកប្រគល់ អ្នកទទួល

អនុប្បទាយី សាក្សី អនុប្បទានិក

(ធនាគារ)​

​

**ឈ្មោះ............................. ឈ្មោះ.............................**